**IEPIRKUMA LĪGUMS**

**„Darbinieku apmācība ESF projekta „Atbalsts ilgstošajiem bezdarbniekiem”**

 **Nr. 9.1.1.2/15/I/001 ietvaros**”

**Nr. NVA 2018/9\_ESF**

(ESF projekts „Atbalsts ilgstošajiem bezdarbniekiem” Nr. 9.1.1.2/15/I/001)

Rīgā 2018. gada \_\_\_\_.\_\_\_\_\_\_\_\_\_\_\_

**Nodarbinātības valsts aģentūra** (turpmāk – Aģentūra), tās direktora vietnieces Kristīnes Stašānes personā, kura rīkojas, pamatojoties uz Aģentūras 2018. gada 3. aprīļa rīkojumu Nr. 95 ”Par amatpersonu pilnvaru noteikšanu” (turpmāk – Pasūtītājs**)** no vienas puses, un

**SIA “001A”** tās valdes locekles Lailas Uzules personā, kura rīkojas saskaņā ar sabiedrības statūtiem (turpmāk – Izpildītājs), no otras puses, abi kopā un katrs atsevišķi – Puse(-s),

ESF projekta „Atbalsts ilgstošajiem bezdarbniekiem” Nr.9.1.1.2/15/I/001 (turpmāk – Projekts) ietvaros ņemot vērā publiskā iepirkuma „Darbinieku apmācība ESF projekta „Atbalsts ilgstošajiem bezdarbniekiem” Nr. 9.1.1.2/15/I/001 ietvaros” Nr. NVA 2018/9\_ESF (turpmāk – Iepirkums) rezultātus noslēdz šādu līgumu (turpmāk – Līgums):

**1. Līguma priekšmets**

* 1. Pasūtītājs uzdod un Izpildītājs apņemas nodrošināt Projekta darbinieku apmācību iepirkuma priekšmeta 1. daļā “Karjeras konsultāciju pamati” (līdz 81 darbiniekam) - 8 grupas; iepirkuma priekšmeta 2. daļā “Efektīva klientu apkalpošana” (līdz 81 darbiniekam) – 8 grupas (turpmāk – Pakalpojums).
	2. Pakalpojums ir jāizpilda atbilstoši Līguma, Tehniskās specifikācijas (Līguma 1.pielikums) un Tehniskā piedāvājuma (Līguma 2.pielikums) prasībām.

**2. Līguma summa un norēķinu kārtība**

2.1. Līguma summa:

 2.1.1. iepirkuma priekšmeta 1. daļā - **EUR 2 342,40** (*divi tūkstoši trīs simti četrdesmit divi euro un četrdesmit centi*);

 2.1.2. iepirkuma priekšmeta 2. daļā - **EUR 2 342,40** (*divi tūkstoši trīs simti četrdesmit divi euro un četrdesmit centi*) bez pievienotās vērtības nodokļa (turpmāk – PVN). Līguma summā ir ietverti visi ar Pakalpojuma sniegšanu saistītie izdevumi. PVN likme tiek piemērota atbilstoši spēkā esošajiem normatīvajiem aktiem.

2.2. Pakalpojuma cena tiek noteikta, balstoties uz Izpildītāja iesniegto Finanšu piedāvājumu (Līguma 3.pielikums) iepirkumā.

2.3. Pēc katras grupas apmācības atbilstoši Līguma 1. un 2.pielikumam pabeigšanas, Izpildītājs piecu darba dienu laikā divos eksemplāros iesniedz Pasūtītājam no viņa puses parakstītu pieņemšanas – nodošanas aktu (Līguma 4.pielikums) (turpmāk – Akts).

2.4. Pasūtītājs 10 darba dienu laikā pārbauda Aktā norādīto par faktisko Pakalpojuma izpildi un atbilstību Līguma noteikumiem un paraksta Aktu, ja sniegtajā Pakalpojumā nav konstatēti trūkumi vai nepilnības.

2.5.Rēķinu Izpildītājs sagatavo un iesniedz trīs darba dienu laikā pēc Akta abpusējas parakstīšanas, papildus obligātajiem rekvizītiem norādot Līguma numuru, Projekta nosaukumu, Projekta identifikācijas numuru, Pakalpojuma sniegšanas datumu. Rēķinu iesniedz par tādu Pakalpojuma apjomu, kāds norādīts abpusēji parakstītajā Aktā.

2.6. Norēķinu ar Izpildītāju par Pakalpojumu Pasūtītājs veic ar pārskaitījumu uz Līgumā norādīto Izpildītāja bankas norēķina kontu 20 darba dienu laikā pēc Izpildītāja rēķina saņemšanas.

2.7. Par samaksas veikšanas dienu tiek uzskatīta diena, kad Pasūtītājs ir veicis pārskaitījumu uz Izpildītāja Līgumā norādīto bankas norēķinu kontu.

2.8. Pakalpojums tiek finansēts, ievērojot Ministru kabineta 2015.gada 11.augusta noteikumos Nr.468 „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” īstenošanas noteikumi” minētos Pakalpojuma apguvei paredzēto finanšu līdzekļu izlietošanas nosacījumus.

**3.  Pušu tiesības un pienākumi**

3.1. Izpildītāja tiesības un pienākumi:

* + 1. sniegt Pakalpojumu kvalitatīvi, klātienē, valsts valodā, saskaņā ar Līguma noteikumiem, atbilstoši Līguma 1.un 2.pielikuma prasībām un ar Pasūtītāju saskaņoto apmācību programmu, nodrošinot grupas dalībniekus (turpmāk - dalībnieki) ar nepieciešamajiem mācību izdales materiāliem un līdzekļiem;
		2. iesaistīt Pakalpojuma izpildē kvalificētos speciālistus (turpmāk - pasniedzēji), kuri norādīti Izpildītāja pieteikumā par dalību iepirkumā. Izpildītājs ir pilnībā atbildīgs pret Pasūtītāju par to pasniedzēju darba kvalitāti, kas iesaistīti Pakalpojuma izpildē;
		3. nodrošināt ESF vizuālās identitātes prasību izpildi, atbilstoši normatīvo aktu par ESF publicitātes un vizuālās identitātes prasībām, t.sk. ar Līguma izpildi saistītajos dokumentos (piemēram, mācību materiālu dokumentācijā u.c.) un norādīt Projekta nosaukumu – ESF projekts “Atbalsts ilgstošajiem bezdarbniekiem” un identifikācijas numuru - Nr.9.1.1.2/15/I/001;
		4. nodrošināt pieeju visai Pasūtītāja pieprasītajai informācijai un dokumentiem, kas saistīti ar Pakalpojuma izpildi;
		5. nepieciešamības gadījumā, piecas darba dienas iepriekš saskaņojot ar Pasūtītāju, veikt Pakalpojuma izpildes vietas un, atbilstoši Publisko iepirkumu likuma 62.panta otrā daļā noteiktajam, pasniedzēja nomaiņu. Izpildītājs pasniedzēja nomaiņu saskaņo, iesniedzot Pasūtītājam pasniedzēja izglītību apliecinošu dokumentu kopijas un iepirkuma nolikuma 20.5.apakšpunktā minēto pasniedzēja pašrocīgi parakstīto pieredzes aprakstu. Izpildītājs garantē, ka nomainītā pasniedzēja kvalifikācija un darba pieredze atbilst iepirkuma nolikumā noteiktajām prasībām. Izpildītājs nodrošina, ka pasniedzēja nomaiņas gadījumā konkrētais pasniedzējs Pakalpojumu sāk sniegt tikai pēc Pasūtītāja saskaņojuma saņemšanas;
		6. nepieciešamības gadījumā rakstveidā pieprasīt un no Pasūtītāja saņemt Pakalpojuma sniegšanai nepieciešamo informāciju.
	1. Pasūtītāja tiesības un pienākumi:
		1. Līgumā noteiktajā apmērā, kārtībā un termiņā apmaksāt Izpildītāja iesniegto rēķinu;
		2. gadījumos, kad Izpildītājs veic pasniedzēja nomaiņu, Pasūtītājs piecu darba dienu laikā no dokumentu saņemšanas izvērtē iesniegtos dokumentus un saskaņo nomaiņu, izmantojot elektroniskā pasta starpniecību;
		3. sniegt Izpildītājam informāciju, kas nepieciešama Līguma izpildei;
		4. ar Līguma izpildi saistītos jautājumus risināt ar Līguma 9.3.2. apakšpunktā norādīto Izpildītāja kontaktpersonu;
		5. ierasties Pakalpojuma norises vietā, lai pārliecinātos par Pakalpojuma atbilstību apmācību programmas tematikai;
		6. pieprasīt Pakalpojuma īstenošanu grupai pēc nepieciešamības. Pasūtītājs negarantē Pakalpojuma pieprasījumu pilnā paredzētajā apjomā;
		7. lemt jautājumu par Līguma izbeigšanu ar Izpildītāju, par lēmumu rakstveidā paziņojot 10 darba dienas iepriekš:
			1. ja ir iestājies kāds no Ministru kabineta 2016.gada 20.septembra instrukcijas Nr.3 “Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs” 165. un 166.punktā minētajiem gadījumiem;
			2. ja Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu vai izmaiņām piešķirtajā finansējumā un noteiktajos rezultatīvajos rādītājos, izmaiņām normatīvajos aktos, kā arī sakarā ar Aģentūras reorganizāciju vai likvidāciju, ja tās rezultātā Aģentūras saistību pārņēmējs neturpina veikt Aģentūras funkcijas vai uzdevumus, vai arī attiecīgās funkcijas vai uzdevumus veic samazinātā apjomā;
			3. ja, mainoties Latvijas Republikas normatīvo aktu prasībām, kas regulē Projekta pasākumu sniegšanu un izmaksas, Izpildītājs nepiekrīt Pasūtītāja rosinātajiem Līguma grozījumiem;
			4. Aģentūrai apzināti sniegta nepatiesa informācija vai sadarbība noslēgta uz nepatiesas informācijas pamata;
			5. Aģentūra, veicot pārbaudi Izpildītāja pakalpojuma sniegšanas vietā, atkārtoti ir konstatējusi nosacījumu pārkāpumu vai, veicot atkārtotu pārbaudi, ir konstatēts, ka iepriekš konstatētie pārkāpumi nav novērsti;
			6. Izpildītājs neievēro Līgumā noteikto dokumentu iesniegšanas termiņu;
			7. Izpildītājs neievēro normatīvajos aktos un Līgumā noteiktās prasības, kā rezultātā ir apdraudēta pakalpojuma sniegšana.
1. **Pušu atbildība**
	1. Ja Pasūtītājs neievēro Līgumā noteikto apmaksas termiņu, Izpildītājs ir tiesīgs no Pasūtītāja pieprasīt līgumsodu 0,1% apmērā no neapmaksātā rēķina summas par katru kavējuma darba dienu, bet ne vairāk kā 10% no neapmaksātās summas.
	2. Ja Izpildītājs neiesniedz apmācību programmu un apmācību izpildes grafiku Līguma 5.2.punktā noteiktajā termiņā un neīsteno dalībnieku apmācību ar Pasūtītāju saskaņotajos termiņos, Izpildītājs maksā līgumsodu 0,1% apmērā no Līguma summas par katru kavēto darba dienu, saskaņā ar izrakstīto rēķinu par līgumsodu. Izpildītājam piemērotā līgumsodu summa nevar pārsniegt 10% no kopējās Līguma summas.
	3. Katra no Pusēm ir atbildīga par zaudējumiem, kas otrai Pusei radušies tās darbinieku vai pilnvaroto personu darbības vai bezdarbības rezultātā.
	4. Līgumsoda samaksa neatbrīvo Pusi no saistību pilnīgas izpildes.
	5. Līgumsoda samaksa neatbrīvo Pusi no zaudējumu atlīdzības pienākuma, kas otrai Pusei radušies Līguma saistību pārkāpuma rezultātā.

**5.** **Pakalpojuma sniegšanas un pieņemšanas kārtība**

* 1. Pasūtītājs trīs darba dienu laikā no Līguma noslēgšanas dienas organizē vienreizēju informatīvu tikšanos ar Izpildītāju par apmācību jautājumiem.
	2. Izpildītājs trīs darba dienu laikā, no pieprasījuma saņemšanas dienas, Pasūtītājam saskaņošanai iesniedz apmācību programmu un apmācību īstenošanas grafiku.
	3. Pasūtītājs saņemto apmācību programmu un apmācību īstenošanas grafiku saskaņo divu darba dienu laikā (sūtot informāciju (t.sk., par precizējumiem, ja tādi nepieciešami) uz Izpildītāja Līgumā norādīto e-pasta adresi). Gadījumā, ja nepieciešami precizējumi, Izpildītājs tos veic divu darba dienu laikā no Pasūtītāja norāžu saņemšanas e-pastā un atkārtoti e-pastā nosūta Pasūtītājam izpildes grafiku. Ja Izpildītājs atkārtoti divu darba dienu laikā nenovērš Pasūtītāja iebildumus par apmācību programmu un apmācību īstenošanas grafiku, Pasūtītājam ir tiesības lauzt Līgumu, par lēmumu paziņojot rakstveidā.
	4. Apmācību programma tiek sagatavota, pamatojoties uz Līguma 1.pielikumā noteiktajām prasībām.
	5. Apmācību īstenošana tiek uzsākta un īstenota atbilstoši apmācību grafikā norādītajai informācijai.
	6. Izpildītājs veic dalībnieku anketēšanu par apmācības kvalitāti, novērtēšanas anketu iepriekš saskaņojot ar Pasūtītāju.
	7. Apmācību noslēgumā Izpildītājs nodrošina dalībniekiem apliecību izsniegšanu par piedalīšanos apmācībās.
1. **Līguma darbības laiks un vieta**
	1. Līgums stājas spēkā ar tā abpusēju parakstīšanas brīdi, un ir spēkā līdz Līgumā noteikto Pušu saistību pilnai izpildei, bet ne ilgāk kā līdz 2018.gada 31.decembrim.
	2. Līgumu var izbeigt, Pusēm par to savstarpēji rakstiski vienojoties.
	3. Pakalpojuma izpildes vieta: iepirkuma priekšmeta 1. un 2.daļā – Raiņa bulvāris 25, Rīga, LV-1050.
2. **Nepārvaramas varas apstākļi**
	1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kuri pilnībā vai daļēji kavē vai padara neiespējamu Līgumā noteikto pienākumu izpildi un kurus attiecīgā Puse nevarēja ne paredzēt, ne novērst, ne ietekmēt un par kuru rašanos Puses nav atbildīgas (piemēram, stihiskas nelaimes, kara darbība, blokāde, civiliedzīvotāju nemieri, sakaru un kredītiestāžu darbība, valsts pārvaldes un pašvaldības institūcijas rīcība un to pieņemtie dokumenti).
	2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
	3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos piecu darba dienu laikā, attiecīgā Puse netiek atbrīvota no Līguma saistību izpildes.
	4. Ja nepārvaramas varas apstākļi turpinās ilgāk nekā 30 kalendāra dienas, Puses ir tiesīgas vienpusēji atkāpties no Līguma, par to piecas darba dienas iepriekš rakstveidā informējot otru līgumslēdzēju pusi. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
3. **Personas datu aizsardzība un konfidencialitāte**
	1. Puses apņemas ievērot personu datu aizsardzības normatīvo aktu prasības, t.sk. Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)”, kā arī nodrošināt, ka personas dati:
		1. tiks apstrādāti likumīgi, godprātīgi un datu subjektiem pārredzamā veidā;
		2. tiks apstrādāti Līguma izpildei un personas datu apstrādi neveiks ar Līguma izpildi nesavietojamā veidā;
		3. ir precīzi un nepieciešamības gadījumā tiks atjaunināti;
		4. tiks glabāti veidā, kas pieļauj personu identifikāciju ne ilgāk, kā nepieciešams Līguma izpildei;
		5. tiks apstrādāti tādā veidā, lai nodrošinātu normatīvajiem aktiem atbilstošu datu drošību, t.sk. aizsardzību pret neatļautu vai nelikumīgu apstrādi un nejaušu nozaudēšanu, iznīcināšanu vai sabojāšanu, izmantojot atbilstošus tehniskos vai organizatoriskos pasākumus.
	2. Katrai Pusei, apstrādājot saņemtos personas datus Līguma īstenošanai, ir pārzinis personas datu aizsardzības normatīvo aktu izpratnē.
	3. Katra Puse ir atbildīga par personu (datu subjektu) informēšanu par viņu personas datu apstrādi, ko veic kā pārzinis.
	4. Puses apņemas nenodot saņemtos personas datus trešajām personām bez tās Puses iepriekšējas rakstveida piekrišanas, no kuras tā ir saņēmusi personas datus. Ja saskaņā ar normatīvajiem aktiem Pusei ir pienākums izpaust saņemtos personas datus, tās pienākums par personas datu nodošanu informēt Pusi, no kuras tā ir saņēmusi personas datus, ja vien to neaizliedz normatīvie akti.
4. **Citi noteikumi**
	1. Līgumā noteikto saistību neizpildes gadījumā Puses atbild saskaņā ar Latvijas Republikā spēkā esošo normatīvo aktu prasībām.
	2. Nekādi strīdi vai domstarpības neatbrīvo Puses no Līgumā paredzēto savstarpējo saistību izpildes. Visas domstarpības saistībā ar Līgumu Puses risina savstarpēju pārrunu ceļā. Ja vienošanos panākt nav iespējams, domstarpības tiek risinātas Latvijas Republikā spēkā esošajos normatīvajos aktos noteiktajā kārtībā.
	3. Līguma izpildes un savstarpējo norēķinu koordinēšanai Puses nosaka šādas atbildīgās personas:
		1. no Pasūtītāja puses – **Agnese Jēkabsone**, ES fondu projektu departamenta, ESF projekta “Atbalsts ilgstošajiem bezdarbniekiem” vecākā eksperte, tālr. 66165010, e-pasts: agnese.jekabsone@nva.gov.lv;
		2. no Izpildītāja puses – **Baiba Dīriņa,** projektu koordinatore, tālr. 20043235; 25991222, e-pasta adrese: projekti@mcalfa.lv.
	4. Puses uzglabā visu ar Projekta īstenošanu saistītos dokumentus atbilstoši ieguldījumiem Projektā un nodrošina visu ar Projekta īstenošanu saistīto dokumentu oriģinālu vai to atvasinājumu ar juridisko spēku glabāšanu atbilstoši Eiropas Parlamenta un Padomes 2013.gada 17.decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr. 1303/2013), 140.panta 1. un 2.punktā noteiktajam.
	5. Puses nodrošina ar Projekta īstenošanu saistīto dokumentu kopiju iesniegšanu Centrālās finanšu un līgumu aģentūras vai Aģentūras pārstāvjiem, ievērojot viņu noteikto iesniegšanas termiņu.
	6. Pušu tiesiskās attiecības regulē Līgums un Latvijas Republikā spēkā esošie normatīvie akti.
	7. Visi strīdi, domstarpības un pretrunas, kas rodas starp Pusēm Līguma nosacījumu izpildes laikā, tiek risināti pārrunu ceļā. Ja savstarpēja vienošanās netiek panākta, Pusēm ir tiesības vērsties tiesā Latvijas Republikas normatīvajos aktos noteiktajā kārtībā.
	8. Puses apņemas ievērot no otras Puses saņemtās informācijas konfidencialitāti, neizpaust Līguma ietvaros saņemto informāciju trešajām personām, izņemot normatīvajos aktos noteiktajā kārtībā noteiktajos gadījumos. Konfidencialitātes nosacījums attiecas gan uz rakstveida informāciju, kā arī mutvārdu informāciju, elektronisku informāciju un jebkuru citu informāciju, tai skaitā Līguma tekstu, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.
	9. Puses ir tiesīgas ierosināt Līguma grozījumus un papildinājumus atbilstoši Publisko iepirkumu likuma 61. panta nosacījumiem, par to paziņojot 30 dienas iepriekš.
	10. Līguma grozījumi un papildinājumi tiek noformēti rakstveidā, Pusēm vienojoties, un ir Līguma neatņemama sastāvdaļa.
	11. Puses apņemas rakstveidā paziņot viena otrai par Līguma 10.sadaļā minētās informācijas un citas būtiskas informācijas izmaiņām, kas var ietekmēt Līguma izpildi. Šādā gadījumā atsevišķa rakstveida vienošanās par izmaiņām Līgumā netiek slēgta.
	12. Līguma sadaļu nosaukumi izmantoti teksta pārskatāmībai un tie nav izmantojami Līguma interpretēšanai.
	13. Līgumam ir četri pielikumi, kas ir tā neatņemamas sastāvdaļas:
		1. Tehniskā specifikācija (1.pielikums) uz 4 lp.
		2. Tehniskais piedāvājums (2.pielikums) uz 3 lp.
		3. Finanšu piedāvājums (3.pielikums) uz 1 lp.
		4. Pieņemšanas – nodošanas akts (4.pielikums) uz 1 lp.
	14. Līgums bez pielikumiem sagatavots latviešu valodā uz sešām lapām divos eksemplāros. Viens eksemplārs glabājas Aģentūrā, otrs – pie Izpildītāja. Abiem Līguma eksemplāriem ir vienāds juridisks spēks.

**10. Pušu adreses un bankas rekvizīti**

|  |  |  |
| --- | --- | --- |
| **Pasūtītājs:** |  | **Izpildītājs:** |
| Nodarbinātības valsts aģentūra |  | SIA “001A” |
| K.Valdemāra iela 38 k-1, Rīga, LV-1010 |  | Raiņa bulvāris 25, Rīga, LV-1050 |
| Reģ. Nr. 90001634668 |  | Reģ. Nr. 40103929591 |
| Valsts kase |  | AS “Swedbank”  |
| Kods: TRELLV22Konts: LV33TREL218045109700B |  | Kods: HABALV22Konts: LV27HABA0551040534182 |
| e-pasts: nva@nva.gov.lv  |  | e-pasts: laila.uzule@mcalfa.lv |
| \_\_\_\_\_\_\_\_\_\_\_\_\_\_\_/K.Stašāne/ |  | \_\_\_\_\_\_\_\_\_\_\_\_\_\_/L.Uzule/ |